[{"text_idx": "#000001", "text": "AvalehtRannavolleMM-i viies vollepaar No\u0303lvak/Tiisaar lo\u0303i koos Beach44-ga ala arendamiseks videopodcasti"}, {"text_idx": "#000002", "text": "MM-i viies vollepaar No\u0303lvak/Tiisaar lo\u0303i koos Beach44-ga ala arendamiseks videopodcasti"}, {"text_idx": "#000003", "text": "Share this postClose sharing boxMM-i viies vollepaar No\u0303lvak/Tiisaar lo\u0303i koos Beach44-ga ala arendamiseks videopodcastiTwitterFacebookLinkedIn"}, {"text_idx": "#000005", "text": "Mo\u0308o\u0308dunud suvel rannavolle maailmameistrivo\u0303istlustel viienda ning Euroopa meistrivo\u0303istlustel u\u0308heksanda koha teeninud Kusti No\u0303lvak ja Mart Tiisaar lo\u0303id ala populariseerimiseks koos Beach44-ga Eesti esimese rannavollesaate \u201cKo\u0303rvuni liivas\u201d. Maarjamaal on taoline praktika, kus maailma tippu kuuluvad tegevsportlased asuvad saadet tegema, haruldane na\u0308htus."}, {"text_idx": "#000006", "text": "\u201ePodcasti tegemise idee minu jaoks on tuua rannavo\u0303rkpall ja ko\u0303ik sellega seonduv inimestele la\u0308hemale,\u201c selgitab 31-aastane No\u0303lvak, kellest on saanud vollemaailmas u\u0308ks osavamaid kaitsema\u0308ngijaid. \u201eSee on lihtsalt nii va\u0308gev spordiala nii vaatamiseks kui ka ise ma\u0308ngimiseks. Rannavolle populaarsus Eestis on ko\u0303vasti to\u0303usnud ning meil on nu\u0308u\u0308d tekkinud ka tipp-vo\u0303istkondi, kellele MK-sarjas kaasa elada.\u201c"}, {"text_idx": "#000007", "text": "\u201eRannavo\u0303rkpall jo\u0303uab Eestis va\u0308ga va\u0308heste inimesteni,\u201c to\u0303deb No\u0303lvakust u\u0308ks pa\u0308ev vanem Tiisaar, kes on vollekarussellis tuntud osava blokeerijana. \u201eEesti keeles polegi vo\u0303imalik rannavo\u0303rkpallimaailma tundma o\u0303ppida. Ma ei ra\u0308a\u0308gi ainult meie tegemistest, vaid alast laiemalt. Rannavolle on va\u0308ga ilus ja vaatema\u0308nguline sport, mis ei kuulu juhuslikult olu\u0308mpiama\u0308ngude populaarsemate alade hulka. Videopodcastiga loome vo\u0303imaluse eestlasel sellest armastatud olu\u0308mpia-alast saada vahetu kogemus.\u201c"}, {"text_idx": "#000008", "text": "Videoformaadis saade hakkab eetris olema kord vo\u0303i kaks kuus, olenevalt olukorrast. Saadet tehakse koos rannaspordiu\u0308ritusi korraldava Beach44 perega, mille moodustavad Eesti rannavolle paremikku kuuluvad Urmas Piik, Nils Ru\u0308hka ja Karl Rinaldo. Ent saates hakkab ka\u0308ima ka ku\u0308lalisi."}, {"text_idx": "#000009", "text": "\u201eMina sportlase ja spordiala fa\u0308nnina igatsen alati just sisulisemat juttu, kus keegi ra\u0308a\u0308gib la\u0308hemalt oma kogemusest \u2013 kuidas ja miks ta asju teeb ja milliseid o\u0303ppetunde on saanud. Nendest on nii palju o\u0303ppida. Tavalises ajakirjanduses reeglina nii su\u0308gavale minna ei saa, aga podcast on selleks va\u0308ga hea koht,\u201c hindab No\u0303lvak."}, {"text_idx": "#000010", "text": "Saatesarja esimene ja teine osa on vaatamiseks ja kuulamiseks YouTube\u2019i u\u0308les laetud."}, {"text_idx": "#000015", "text": "Valeri Maksimov \u2013 volle-entusiast, kes va\u0308a\u0308rib omanimelist turniiri"}, {"text_idx": "#000016", "text": "Maksimovi ma\u0308lestusturniiri esimesed ma\u0308rgid loovad eelduse ettearvamatuks na\u0308dalavahetuseks"}, {"text_idx": "#000017", "text": "Toompere enne printsipiaalset so\u0303uma\u0308ngu: eesma\u0308rk on end Eesti koondisse ma\u0308ngida!"}, {"text_idx": "#000019", "text": "Inspireeriv edulugu: Kalev/Cramo vastu 14 punkti visanud korvpallur keskendus vollele ja pa\u0308a\u0308ses juba debu\u0308u\u0308thooajal GP-etapil po\u0303hiturniirile"}, {"text_idx": "#000020", "text": "Neiland ja Errit loodavad tagasilo\u0308o\u0308kide kiuste ta\u0308ita ta\u0308navu suure unistuse"}]